陳從教

陳從教，字聿修，號虔庵，福建福州府福清縣玉澗（今西門）人，明朝末年政治人物。

生平
天啟四年（1624年）甲子科福建鄉試舉人『天啓四年甲子程祥會榜……福淸縣……陳從教。戊辰進士』。[乾隆]《福建通志》卷三十八，崇禎元年戊辰科進士，歷任江西高安縣知縣『陳從教。號乾菴。福建福淸進士。崇正二年任。陞戸部主事。見傳』；『陳從教。號乾菴。福淸人。由崇正戊辰進士任高安知縣。繼胡公爲政。精明謹練。徵輸有法。案牘無擾。考最例當科道。僅陞南戸部主事』。[同治]《高安縣志》卷八『崇禎元年戊辰劉若宰榜……福清縣。陳從教。高安知縣』。[乾隆]《福建通志》卷三十六『崇禎元年戊辰劉若宰榜……陳從教。字聿修。髙安知縣。福清』。[乾隆]《福州府志》卷三十九，四川鄰水縣知縣，南京戶部主事『南京戸部分司。設署揚州……陳從敎。福淸人。進士……以上崇禎年任』。[嘉慶]《揚州府志》卷之三十七，升四川參議，川北分巡道『崇禎元年戊辰劉若宰榜。陳從教。聿修。南京户部主事。陞四川川北叅議道。見循良傳』。[乾隆]《福清縣志》卷九『陳從教。字聿修。號虔庵。玉澗人。母娠十二月而生。少問其父以命名義曰吾欲汝從聖賢之教耳請益曰居身以澹寧爲先當官以君民爲本盡之矣。甲子舉于鄕。戌辰戌進士。令江西高安。高安故巖色。前令數十年無一報最者。從教嘆曰救弊當清其源爲嚴火耗革包攬清馬遞均兊運杜侵漁漕使者嘉之。至于息訟禁誣興文振武靡不出自實心。時大㡌桶岡盗方騷。邑剿禦具無不備本道潘昭度才之曰得令如高安。吾無憂矣。任内兩舉卓異。三經首薦。秋滿當遷。爲忌者所擠。以拾遺去。事白。補四川鄰水。治鄰一如治高。旋擢南京户部主事。勅理鹽政。出榷維楊。報竣。陞四川叅議。分守川北道。丁憂歸家。居凡三十餘年。杜門屏跡課督自娛梁案偕臧謝階競爽。康熙辛亥卒。壽八十。戒子孫勿立傳。乞銘自叙生平。淡漠静退。歷顯晦如一只。無聲色粉華之好。亦無憤争陰忮之心。盖實錄云』。[乾隆]《福清縣志》卷十四「陳從教字聿修號虔庵西隅人母娠十二月而生少問其父以命名義曰吾欲汝從聖賢之教耳請益曰居身以澹寧爲先當官以君民爲今盡之矣甲子舉於鄕戊辰成進士令江西高安高安故巖邑前令數十年無一報最者從教嘆曰救弊當清其源爲嚴火耗革包攬清馬逓均兊運杜侵漁漕使者嘉之至于息訟禁誣興文振武靡不出自實心時大帽桶岡盗方騷邑勦禦具無不僃本道潘昭度才之曰得令如高安吾無憂矣任内兩舉卓異三經首薦秩滿當遷爲忌者所擠以拾遺去事白補四川鄰水治鄰一如治高時旋擢南户部主事勑理鹽政出榷維楊報竣卽謝事家居凡三十餘年杜門屏跡課督自娱梁案偕臧謝堦競爽康熙辛亥卒壽八十戒子孫勿立傳乞銘自敘生平淡漠靜退歷顯晦如一日無聲色紛華之好亦無憤爭陰忮之心葢實錄-{云}-」。[康熙]《福清縣志》卷六。

 参考资料 

Cong
Category:福清人
Category:明朝高安縣知縣
Category:明朝鄰水縣知縣
Category:南京戶部主事
Category:明朝四川布政使司參議